**Výzva na predloženie cenovej ponuky** (ďalej len „*Výzva*“)

zákazka s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,*ZoVO*“)

# Identifikačné údaje verejného obstarávateľa

Východoslovenský ústav srdcových a cievnych chorôb, a.s.

Ondavská 8

040 11 Košice

IČO: 36 601 284

Kontaktná osoba: Mgr. Martina Steranková Šoltýsová

Tel. číslo: +451 55 789 1667

E-mail: msterankova@vusch.sk

# Všeobecná špecifikácia predmetu zákazky

Názov: HODNOTENIE A PREHODNOTENIE ZABEZPEČENIA SYSTÉMU KVALITY

Kľúčové slová: recertifikácia, audit, kvalita

CPV: 72225000-8 Hodnotenie a prehodnotenie zabezpečenia systému kvality

60000000-8 Dopravné služby (bez prepravy odpadu)

Druh: Služba

Predpokladaná hodnota zákazy v EUR bez DPH: 2 970,00 EUR

V prípade, že ponuka uchádzača presiahne PHZ, verejný obstarávateľ si vyhradzuje právo označiť ponuku za neprijateľnú. V prípade presiahnutia PHZ všetkými uchádzačmi zruší verejný obstarávateľ použitý postup zadávania zákazky. Verejný obstarávateľ bezodkladne upovedomí všetkých uchádzačov o zrušení použitého postupu zadávania zákazky a oznámi postup, ktorý použije.

# Funkčná špecifikácia predmetu:

Zabezpečenie kontinuálneho procesu certifikácie podľa normy ISO 14001:2015.

# špecifikácia predmetu:

|  |  |  |  |  |  |
| --- | --- | --- | --- | --- | --- |
|  | | **Jednotka** | **Minimum** | **Maximum** | **Presná**  **hodnota** |
| Položka č. 1 – Recertifikácia systému environmentálneho manažérstva podľa normy ISO 14001:2015 | | ks |  |  | 1 |
| Položka č. 2 – 1. Dohľadový audit | | ks |  |  | 1 |
| Položka č. 3 – 2. Dohľadový audit | | ks |  |  | 1 |
| **Charakteristika** | | | | | |
| **1.** | **Položka č. 1 –** **Recertifikácia systému environmentálneho manažérstva podľa normy ISO 14001:2015** | | | | |
|  | Recertifikačný audit podľa normy ISO 14001:2015 musí byť vykonaný v období 05/2017. Audit musí byť vykonaný v rozsahu preštudovania dokumentácie, vykonania recertifikačného auditu, výsledkov a spracovania záverečnej správy a vydania certifikátu v akreditačnom systéme Slovenskej republiky – SNAS (v prípade úspešného dokončenia auditu) v slovenskom a anglickom jazyku. Platnosť certifikátu musí byť 3 roky, počas ktorých musí byť vykonaný dohľad nad certifikátom s vykonaním dvoch ročných previerok v dohodnutých termínoch. | | | | |
| **2.** | **Položka č. 2 – 1. Dohľadový audit** | | | | |
|  | Dohľadový audit pre udržanie platnosti certifikátu musí byť vykonaný v ročnom intervale počas platnosti certifikátu ISO 14001 v období do 05/2018. | | | | |
| **3.** | **Položka č. 3 – 2. Dohľadový audit** | | | | |
|  | Dohľadový audit pre udržanie platnosti certifikátu musí byť vykonaný v ročnom intervale počas platnosti certifikátu ISO 14001 v období do 05/2019. | | | | |

# Osobitné požiadavky na plnenie:

|  |  |
| --- | --- |
| Názov | |
| A. POVINNÉ NÁLEŽITOSTI PONUKY: | |
| DOKLADY, ktoré je uchádzač povinný predložiť: | |
| A.1 | Uchádzačom vystavený a potvrdený Zoznam (súpis) všetkých predložených dokladov a dokumentov. |
| A.2 | Uchádzačom vystavený a potvrdený List s kontaktnými údajmi oprávnenej osoby uchádzača, ktorý musí obsahovať minimálne tieto údaje:   1. meno, priezvisko, titul, pracovnú pozíciu uchádzačom oprávnenej kontaktnej osoby pre účely zasielania informácií, týkajúcich sa predmetnej zákazky, 2. telefónne číslo kontaktnej osoby podľa písmena a) tohto bodu, 3. e-mail kontaktnej osoby podľa písmena a) tohto bodu, 4. meno, priezvisko, titul, pracovnú pozíciu uchádzačom oprávnenej kontaktnej osoby pre účely plnenia zmluvy na predmetnú zákazku, 5. telefónne číslo kontaktnej osoby podľa písmena d) tohto bodu,   f) e-mail kontaktnej osoby podľa písmena d) tohto bodu. |
| A.3 | Kópia aktuálneho dokladu o oprávnení podnikať v rozsahu, ktorý zodpovedá predmetu zákazky. |
| A.4 | Vyplnenú prílohu č. 1 - Špecifikácia predmetu zákazky tejto Výzvy. Uchádzač v prílohe č. 1 – Špecifikácia predmetu zákazky doplní k položke predmetu zákazky vlastnosti, parametre a hodnoty ponúkaného produktu/produktov uvedených v Prílohe č. 2 – Štruktúrovaný rozpočet ceny predmetu zákazky. Uchádzač uvedie vlastnosti, parametre a hodnoty ponúkaného produktu/produktov v stĺpci „Ponúkaná hodnota“ v požadovanom rozsahu a tvare v súlade s požiadavkou verejného obstarávateľa uvedenou v stĺpci „Požadovaná hodnota“. |
| A.5 | Vyplnenú prílohu č. 2 - Štruktúrovaný rozpočet ceny predmetu zákazky tejto Výzvy. |
| A.5.1 | Verejný obstarávateľ upozorňuje uchádzača, že kalkulácia ceny, ktorú uchádzač uvedie v prílohe č. 2 - Štruktúrovaný rozpočet ceny predmetu zákazky musí byť zhodná s cenovou ponukou, ktorú uchádzač vkladá v okne „PONUKY“ priamo do tabuľky v systéme JOSEPHINE. |
| A.5.2 | Ak uchádzač nie je platcom DPH upozorní na túto skutočnosť v prílohe č. 2 - Štruktúrovaný rozpočet ceny predmetu zákazky tejto Výzvy. |
| A.5.3 | Ak uchádzač má sídlo mimo územia Slovenskej republiky ku každej oceňovanej položke uvedenej v prílohe č. 2 - Štruktúrovaný rozpočet ceny predmetu zákazky tejto Výzvy uvedie sadzbu DPH v súlade s európskou smernicou Rady 2006/112/ES o spoločnom systéme DPH v znení neskorších predpisov a v súlade so slovenským zákonom č. 222/2004 Z.z. o dani z pridanej hodnoty v znení neskorších predpisov.  Za správnosť stanovenia sadzby DPH zodpovedá výhradne uchádzač. |
| A.6 | Uchádzačom vystavené a potvrdené Vyhlásenie uchádzača o súhlase s obsahom návrhu zmluvných podmienok. Uchádzač vyplní prílohu č. 3 – Vyhlásenie uchádzača o súhlase s obsahom návrhu zmluvných podmienok tejto Výzvy. |
| A.7 | Doklad o akreditácií SNAS. |
| A.8 | Uchádzačom vystavený a potvrdený Zoznam poskytnutých služieb rovnakého alebo podobného charakteru ako je predmet zákazky za predchádzajúce 3 roky (ďalej len „zoznam poskytnutých služieb“)t.j. zoznam poskytnutých služieb, ktoré sú rovnocenné predmetu zákazky a spĺňajú opis a požadované minimálne vlastnosti, parametre a hodnoty verejného obstarávateľa na predmet zákazky uvedené v Prílohe č. 1 – „Špecifikácia predmetu zákazky“.  Zoznam poskytnutých služieb musí obsahovať:   1. identifikačné údaje objednávateľa: obchodné meno, adresu sídla alebo miesta podnikania, IČO, meno, priezvisko a telefónne číslo kontaktnej osoby objednávateľa na overenie údajov verejným obstarávateľom, 2. predmet zmluvy a jeho stručnú špecifikáciu rozsahu, 3. zmluvné obdobie, 4. celkovú zmluvnú cenu bez DPH a s DPH.   Za predchádzajúce 3 roky sa pre účely tejto zákazky považujú: 3 roky predchádzajúce dňu, ktorý je posledným dňom pred dňom lehoty na predkladanie ponúk (rozhodné obdobie). |
| A.9 | Všetky dokumenty v ponuke musia byť podpísané uchádzačom, t.j. osobou/osobami oprávnenými konať v mene uchádzača v súlade s dokladom o oprávnení podnikať, resp. zástupcom uchádzača oprávneným konať v mene uchádzača, v tomto prípade bude súčasťou ponuky písomné plnomocenstvo s notársky osvedčenými podpismi pre zástupcu uchádzača, podpísané osobou/osobami oprávnenými konať v mene uchádzača. |
| A.10 | V prípade, ak má uchádzač v úmysle zadať časť plnenia subdodávateľovi, je povinný postupovať v súlade s  príslušnými ustanoveniami ZoVO. |
| B. OSOBITNÉ POŽIADAVKY NA PREDMET ZÁKAZKY | |
| B.1 | Požaduje sa uzatvorenie zmluvy na 36 mesiacov od momentu jej uzavretia, resp. do doby naplnenia zmluvného finančného objemu podľa toho, ktorá z uvedených skutočností nastane skôr. |
| B.2 | Požaduje sa poskytovanie služby podľa podmienok uvedených v Návrhu zmluvy. |
| B.3 | Požaduje sa akceptovať, že platba za plnenie sa realizuje výlučne bezhotovostným platobným stykom na základe faktúry doručenej dodávateľom, a to vždy za riadne a včas poskytnuté plnenie. |
| B.4 | V prípadoch legislatívnej zmeny cien v dôsledku zmeny aktuálnych cenových opatrení (v prípade, ak je to relevantné) na základe ktorej bude zmluvná cena vyššia ako cena stanovená uvedenými cenovými opatreniami alebo v prípade zmeny úradne určených cien poskytne dodávateľ objednávateľovi automaticky zľavu vo výške vzniknutého rozdielu, resp. na takto vzniknutý rozdiel vystaví objednávateľovi dobropis, ktorý doručí spolu s faktúrou. |
| B.5 | Požaduje sa, aby dodávateľ počas trvania zmluvného vzťahu informoval objednávateľa o každej zmene (písomne, bezodkladne najneskôr do 5 pracovných dní odo dňa účinnosti zmeny, predložením kópie dokladov, ktorými preukáže oprávnenosť vykonaných zmien). |
| B.6 | Objednávateľ a dodávateľ v zmysle § 187 odsek 8 zákona o VO uskutočňujú komunikáciu a výmenu informácií vo verejnom obstarávaní do 18.10.2018 písomne, prostredníctvom pošty, iného doručovateľa, faxom, elektronicky podľa § 20 ods. 1 zákona o VO alebo ich kombináciou. |

# Typ zmluvného vzťahu

Výsledkom tohto prieskumu trhu bude uzavretie zmluvy o poskytovaní služieb (ďalej len „zmluva“) podľa ustanovenia § 269 ods. 2 Obchodného zákonníka č. 513/1991 Zb. v spojení s ustanoveniami ZoVO.

Návrh zmluvy tvorí Prílohu č. 4 - ,,Zmluva o vykonaní previerky dokumentácie systému environmentálneho manažérstva, o vykonaní auditu pre recertifikáciu zhody systému kvality s normou ISO 14001:2015 a o dohľadových auditoch pre zdržanie certifikátu “(ďalej len „Príloha č. 4“). Objednávateľ požaduje v plnej miere a bez výhrad akceptovať podmienky, ktoré sú uvedené v zmluve. Zmluva obsahuje požiadavky objednávateľa, ktoré nie je prípustné zo strany uchádzača meniť a dopĺňať.

Výsledkom tohto prieskumu trhu bude uzavretie zmluvy o poskytovaní služieb.

# Kritérium na vyhodnotenie ponúk

Jediným kritériom na vyhodnotenie ponúk je najnižšia celková cena za predpokladané množstvo MJ s DPH predmetu zákazky. Úspešným uchádzačom sa stane uchádzač, ktorý ponúkne najnižšiu celkovú cenu stanovenú v súlade s podmienkami uvedenými vo Výzve a jeho ponuka bude na prvom mieste. Poradie ponúk na ostatných miestach bude zostavené vzostupne podľa výšky ceny, to znamená, že ponuka s najvyššou cenou bude na poslednom mieste.

**! ! ! Zákazka je realizovaná BEZ ELEKTRONICKEJ AUKCIE ! ! !**

# Predkladanie ponúk

* 1. Uchádzači predložia svoje ponuky elektronicky priamo do systému JOSEPHINE umiestnenom na webovej adrese <https://josephine.proebiz.com/>
  2. Elektronickú ponuku uchádzači vložia vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>

Pri vkladaní ponuky uchádzači postupujú nasledovne:

* + 1. Doklady podľa bodu *4. OSOBITNÉ POŽIADAVKY NA PLNENIE*, *časť A. POVINNÉ NÁLEŽITOSTI PONUKY* uchádzač vkladá v okne „PONUKY“ v časti „Ponuka (súbor priložíte cez tlačidlo +)“.
    2. Ceny jednotlivých položiek uchádzač vkladá v okne „PONUKY“ priamo do tabuľky, a to nasledovne:
  + stĺpec „*Jednotková cena bez DPH*“ - uchádzači vkladajú cenu bez DPH,
  + stĺpec „*% DPH*“ - uchádzači vkladajú sadzbu DPH,
  + stĺpec „*Jednotková cena (kritérium hodnotenia)*“- uchádzači vkladajú cenu s DPH.
  1. V prípade otázok týkajúcich sa registrácie a vloženia ponúk do daného systému môže uchádzač kontaktovať správcu systému [**houston@proebiz.com**](mailto:houston@proebiz.com) alebo telefonicky **+421 918 631 205**.

# Lehota na predkladanie ponúk

* 1. Lehota na predkladanie ponúk uplynie: **28.3.2017** **o 14:30 hod.**

# Vysvetľovanie požiadaviek uvedených vo výzve

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk, tak aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.
  2. Verejný obstarávateľ si vyhradzuje právo predĺžiť lehotu na predkladanie ponúk.

# vyhodnocovanie ponúk

* 1. Verejný obstarávateľ po uplynutí lehoty na predkladanie ponúk vyhodnotí splnenie požiadaviek verejného obstarávateľa na predmet zákazky u všetkých uchádzačov, ktorí predložili ponuku.
  2. V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.
  3. Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

# Prijatie ponuky a uzavretie zmluvy

* 1. Prijateľnou ponukou pre verejného obstarávateľa sa stane ponuka uchádzača **s najnižšou celkovou cenou za predpokladané množstvo MJ s DPH** predmetu zákazky. Ostatní uchádzači budú v predmete zákazky neúspešní.
  2. Výsledok vyhodnotenia ponúk zašle verejný obstarávateľ všetkým uchádzačom formou Oznámenia o prijatí / neprijatí ponuky. Oznámenie bude elektronicky doručené v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný prostredníctvom notifikačného e-mailu na

e-mailovú adresu zadanú pri registrácií.

* 1. Úspešný uchádzač bezodkladne, najneskôr však do 5 pracovných dní odo dňa doručenia Oznámenia o prijatí ponuky doručí na adresu verejného obstarávateľa:
* **päť vyhotovení podpísanej Zmluvy** **s prílohami**.

# Prílohy

* 1. Príloha č. 1 - Špecifikácia predmetu zákazky.
  2. Príloha č. 2 - Štruktúrovaný rozpočet ceny predmetu zákazky.
  3. Príloha č. 3 - Vyhlásenie uchádzača o súhlase s obsahom návrhu zmluvných podmienok.
  4. Príloha č. 4 - Návrh Zmluvy o poskytovaní služieb.

# informácie o prípadných aktualizáciách týkajúcich sa zákazky

* 1. Verejný obstarávateľ odporúča uchádzačom, ktorí chcú byť informovaní prostredníctvom notifikačných e-mailov o prípadných **aktualizáciách a informáciách týkajúcich sa konkrétnej zákazky**, aby v danej zákazke **zaklikli tlačidlo „ZAUJÍMA MA TO“** (v pravej hornej časti obrazovky).